AWB-lede op pad na De Doorns vasgetrek | Nuus24
Franschhoek – Die polisie het sewe gewapende mans in hegtenis geneem toe plaaswerkers hul staking in die Wes-Kaap se wynlande voortgesit het, het Sapa berig.Die mans – vermeende lede van die Afrikaner-Weerstandsbeweging – is Dinsdag met ‘n vuurwapen en 60 patrone by ‘n padblokkade betrap. André Traut, ‘n polisiewoordvoerder, sê die verdagtes – tussen die ouderdomme van 33 en 36 – “het in die rigting van De Doorns gery toe hul voertuig deursoek is.”Die Burger berig die AWB se provinsiale kommandoleier, Johann Spies, is onder die aangehoudenes. Volgens berigte sal die Valke die saak ondersoek. Dit is nog nie duidelik of die inhegtenisnemings verband hou met die plaaswerkers se stakings in die Boland nie.Intussen het die vakverbond Cosatu gesê werkers het Dinsdagaand hul staking opgeskort. Honderde plaaswerkers het Dinsdag in die Paarl betoog om 'n versoekskrif vir verbeterde werkstoestande te oorhandig. ‘n Woordvoerder van Agri Wes-Kaap, Porchia Adams, sê geen voorvalle van erge geweld is aangemeld nie. Werkers het verlede maand in De Doorns begin staak, waarna die staking na 15 dorpe uitgekring het.Volg Nuus24 op Twitter Lees meer oor: de doorns | awb | plaaswerkers | stakings VOLGENDE OP NUUS24X
Boere moet hul eie sekuriteit op hul eie plase opknap. Dis nie die regering se taak om gratis diefwering en wagte en alarms ens te voorsien nie. Hulle doen dit ook nie vir die stadsjapies nie.